El Dia Internacional de la Dansa 2022 torna al carrer | Redacció | Barcelona | Altres | El Punt Avui\nEl Dia Internacional de la Dansa 2022 torna al carrer El Dia Internacional de la Dansa 2022 torna al carrer El Dia Internacional de la Dansa 2022 torna al carrer El Dia Internacional de la Dansa 2022 torna al carrer + El Dia Internacional de la Dansa 2022 torna al carrer E-mail\nBarcelona - 29 abril 2022 9.53 h\nToni Jodar i Beatriu Daniel EXPLICA DANSA.\nEl Dia Internacional de la Dansa 2022 torna al carrer El Dia Internacional de la Dansa 2022 torna al carrer El Dia Internacional de la Dansa 2022 torna al carrer El Dia Internacional de la Dansa 2022 torna al carrer El Dia Internacional de la Dansa 2022 torna al carrer E-mail\nEl Dia Internacional de la Dansa (DID) és el 29 d’abril, jornada fixada pel Comitè Internacional de Dansa de la UNESCO i que commemora el naixement de Jean-Georges Noverre (29 d’abril de 1727), considerat el pare del ballet modern.\nDesprés de dues edicions celebrant el Dia Internacional de la Dansa en format digital a causa de la pandèmia, aquest any tornen al carrer a celebrar la festa de la dansa. L’APdC (L’Associació de Professionals de la Dansa de la Catalunya) convertirà de nou aquesta jornada en un escenari obert a la ciutadania i els barris de Barcelona en seran els protagonistes. Tres coreògrafs seleccionats per convocatòria oberta han radiografiat els actius de dansa de tres barris de la ciutat per a proposar tres accions de visibilització simultànies.\nSón Sílvia Batet, qui presenta a amb la col·laboració d’entitats i escoles del barri de Sant Andreu un recorregut inspirat amb Oblivion, la seva última peça, que es podrà veure a las 19 h a la plaça Orfila. Per la seva banda, Toni Mira, guanyador del Premio Nacional de Dansa 2010, ha treballat amb centres de creació d’Horta-Guinardó per presentar una acció participativa a la plaça Meguidó, a les 19 h. A més, el ballarí i coreògraf Miquel Barcelona farà una acció itinerant pels carrers de Sants a partir de les 17 h a la sala Turbo (Miquel Bleach, 32), a les 17.45 h al Parc Espanya Industrial, a les 18.30 h a La Comunal (Riera d’Escuder, 38), a les 19 h a la Lleialtat Santsenca (Ozinelles, 31) i a les 19.30 h a Can Batlló (Constitució, 19).\nPer altra banda, entre altres activitats, destaquen esdeveniments com el que faran Federica Porello, Vasco Trilla, Karen Mora, Urša Sekirnik i Guillem Rodri, que actuen a La Visava (Sepúlveda, 85); o el taller de ball gratuït al ritme de la música disco dels 80 que s’ofereix al carrer Viladomat 2-8 (20.15 h) o una reinterpretació de balls tradicionals que tindrà lloc demà al Museu Marítim (18.30 i 21 h) a càrrec de l’Esbart Ciutat Comtal. Al Poble Espanyol, RASSART presentarà dinou actuacions de dansa contemporània.\nPer a més informació de l’agenda del Dia Internacional de la Dansa 2022 consultar el web de l’APdC .\nManifest DID’22 d’Explica Dansa\nExplica Dansa ha signat un manifest que avui vol que arribi a tothom en el qual es reivindica aquesta disciplina artística. “La dansa com a celebració i eina de gratitud està vinculada a molts professionals, a banda dels qui ballen. Com a gestora i productora de dansa, vull donar veu a aquest gran col·lectiu de gestores, productores, comunicadors, programadors, tècnics, fotògrafs, dramaturgs i artistes visuals que, entre tots, acompanyem a ballarins i coreògrafs per a la creació de les arts en viu. I no podem oblidar que la dansa també és el seu públic, i que cal donar valor a la reflexió i la mirada. Perquè la dansa no és només una manera de moure’s. La dansa és, sobretot, una manera de mirar”, declara Beatriu Daniel.\nPer la seva part, evocant Tuanaki, Toni Jodar diu entre altres paraules, que “L’ofici de ballarí ha estat la meva vida. És una manera de viure que no t’abandona ni un segon. Perquè la dansa està feta de moltes capes -experiències, teories, tècniques, personatges, històries, ferides, cures…- i, amb els anys, no pares de descobrir-ne de noves. Les maneres de ballar són infinites i qualsevol indret és un bon lloc per ballar. Pels qui encara no ho tenien clar, la pandèmia va acabar de demostrar-ho: tancats a casa, la dansa donava sentit a aquell racó fosc del passadís, a la sala d’estar, a la cuina, al balcó o al dormitori de llençols rebregats on ballàvem i, tot d’una, es convertia en un teatre d’aforament galàctic.


PER MOLTS ANYS EVA V. - Totcàmping\nTEMA:\tPER MOLTS ANYS EVA V.\nPER MOLTS ANYS EVA V.\tfa 9 anys 4 mesos\t#43757\nPer molts anys Eva,des de Navarcles et desitgem que ho passis amb la gent que més estimes , en el lloc que desitges i que en un dels teus pensaments del dia i siguem nosaltres .Una abraçada.\nRe: PER MOLTS ANYS EVA V.\tfa 9 anys 4 mesos\t#43758\nNo sé si dins els teus pensaments (els d'avui) i haurà lloc per nosaltres com diu en Jepi, però del cert que estaràs acompanyada de familia i amics que estimes i axó és molt important.\nDes d'aquí desitgem que passis un Feliç dia d'Aniversari.\nRe: PER MOLTS ANYS EVA V.\tfa 9 anys 4 mesos\t#43761\nQue tinguis un molt bon dia!!\nRe: PER MOLTS ANYS EVA V.\tfa 9 anys 4 mesos\t#43765\nRe: PER MOLTS ANYS EVA V.\tfa 9 anys 4 mesos\t#43772\nMOLTES FELICITATS, que passis un feliç dia, salutacions\nRe: PER MOLTS ANYS EVA V.\tfa 9 anys 4 mesos\t#43777\nPer molts anys, Eva que ho passis ben feliç amb companya de la familia\nRe: PER MOLTS ANYS EVA V.\tfa 9 anys 4 mesos\t#43778\nPer molts anys a la una per molts anys!..... Per molts anys a les dues per molts anysssss!... Per molts anys a les tres per molts anys.... a la una a les dues a les tres .....per molts anyssssssssss!!!\nUna forta abraçada dels de Badalona!!\nEt segueixo jijijiji\nRe: PER MOLTS ANYS EVA V.\tfa 9 anys 4 mesos\t#43780\nMoltíssimes gràcies a tots plegats !\nJepi, al llegir el fil i tant que he estat una estona amb tots vosaltres.\nNeus, de dia i a la feina ho he mantingut en secret (és el primer any que ho faig, deu ser cosa de l'edat...), però a casa fins i tot m'han coronat reina del sopar, jejeje\nMarta, Loli, Josep, Jofranc, gràcies a tots pels bons desitjos.\nMª José, va ser un any de bona collita ...t'espero al club, jejeje\nRe: PER MOLTS ANYS EVA V.\tfa 9 anys 4 mesos\t#43784\nNi que sigui a darrera hora, igual s'hi val.\nMoltes felicitats. !!!\nRe: PER MOLTS ANYS EVA V.\tfa 9 anys 4 mesos\t#43785\nGràcies, Josep Maria !\nJo que ja m'havia tret la corona, jajaja\nRe: PER MOLTS ANYS EVA V.\tfa 9 anys 4 mesos\t#43787\nPer molts anys i que amb familia els passis d'allo més be\nRe: PER MOLTS ANYS EVA V.\tfa 9 anys 4 mesos\t#43790\nGràcies, Carlos !\nLa família s'ha retirat, jo apuro el meu regnat.


LA TRINCA: EL "NO" AL CATALÀ\nEL "NO" AL CATALÀ\nL'any 1975, 18 regidors de l’Ajuntament de Barcelona van votar contra una proposta de donar una subvenció a l’ensenyament en català. La societat catalana els va dir els regidors del no, i els va mostrar, de la manera més enèrgica i digna, el menyspreu que es mereixien.\nFins i tot La Trinca els va fer la cançó "18 JUTGES" que podeu escoltar en aquest vídeo fet l'any 1976.\nAvui, 01 de febrer de 2010, bastants cinemes de Catalunya han decidit tancar per protestar per la Llei del Cinema Català.\nUna de les pretensions d'aquesta Llei és permetre que els espectadors puguin escollir la llengua en que volen anar a veure les pel·lícules fent que hi hagi un 50% de les sales que les emetin en català i un 50% en espanyol. Aquesta elecció avui en dia és impossible ja que la relació és d'un 3% contra un 97%.\nI encara que un estudi encarregat per ells mateixos els diu que un 96'5% dels espectadors anirien igualment o encara més al cinema si s'apliqués aquesta Llei, la patronal argumenta raons econòmiques (us enllaço la notícia al 3CAT24.CAT) per donar aquest "NO AL CATALÀ".\nPer la meva part no en faig cap comentari, crec que n'hi ha prou dedicant-lis la cançó i el vídeo que encapçala aquest post.


Amics arbres · Arbres amics: Natura és salut\nReptes de futur per a Catalunya\nEl passat 30 de gener es va celebrar la jornada final "Natura és salut. Reptes de futur per a Catalunya" del Cicle "Salut i Natura". Durant la jornada es va presentar la Declaració sobre la Interdependència entre salut i natura a Catalunya.\nEl cicle, iniciat el 8 d'octubre, ha posat en valor la contribució de la natura a la salut de les persones i la importància de disposar d’un entorn ben conservat, amb una rica biodiversitat, per garantir un desenvolupament humà més sostenible social, econòmic i ambientalment.\nHa permès reunir experts de referència que han mostrat estudis recents i experiències d’èxit sobre com el contacte amb la natura afavoreix el benestar i la salut, en les tres dimensions constitutives de l’ésser humà: física, psicològica i espiritual. Alhora, ha promogut debats intensos durant tres jornades de treball en àmbits temàtics diversos sobre com generem territoris sans i sostenibles, com garantim l’accés equitatiu a la natura, i com construïm ciutats saludables.\nFruit de tot el treball realitzat durant el cicle, s’ha pogut constituir una Declaració sobre la interdependència entre Salut i Natura a Catalunya, oberta a adhesions i amb el compromís dels sotasignats d’impulsar iniciatives estables de diàleg i col·laboració, com ara una Taula intersectorial “Salut i Natura” de Catalunya, formada per administració, entitats, sector privat i recerca, amb la missió d’afavorir el treball col·lectiu, transversal i transdisciplinari, i consensuar i emprendre una estratègia comuna sobre la interdependència entre la salut de la societat i la de la natura a Catalunya.\nUs recomanem que feu una lectura a la Declaració i, si ho creieu convenient, hi doneu suport tot adherint-vos mitjançant el formulari en línia que s’ha creat. Us hi podeu adherir a títol personal o bé adherir l'organització de la qual formeu part.\n• Declaració sobre la interdependència entre salut i natura a Catalunya\n• Formulari per adherir-se a la declaració\n• Els materials resultants d'aquest cicle de debats es poden consultar a la pàgina web de la Xarxa de Custòdia del Territori.


Torra, el més ric del Govern - La Valira\nCom va fer el govern espanyol fa poc, el de la Generalitat també ha fet públic el seu patrimoni. Així, el president Quim Torra és, de llarg, qui té un major patrimoni al Govern. A l’altre extrem destaca la consellera d’Empresa i Coneixement, Àngels Chacón, que només declara tenir 5.000 euros.\nSegons la documentació aportada al Portal de Transparència, Torra té un patrimoni de 710.505 euros. A la web del Parlament, es detalla que corresponen a cinc habitatges i una finca rústica (valorades totes en 455.505 euros) i 255.000 euros en altres comptes bancaris, plans de pensions i participacions d’A Contra Vent Editors. El president és, de lluny, el membre del Govern amb un major patrimoni.\nDe fet, Torra pràcticament duplica al del segon en aquest llistat, Jordi Puigneró. El responsable de Polítiques Digitals i Administració Pública compta amb 360.000 euros en actius, la majoria en immobles, ja que només diu disposar 5.000 euros al compte corrent. 5.000 euros és precisament la quantitat que declara tenir la consellera d’Empresa i Coneixement.\nDesprés d’ella, els que aporten una menor fortuna són Chakir El Homrani (32.225) i Ester Capella (39.082), que encapçalen el Departament de Treball, Afers Socials i Famílies i el de Justícia. I just després, Elsa Artadi, consellera de Presidència i portaveu del Govern, que afirma disposar de 65.000 euros al banc entre comptes i dipòsits bancaris.


El Qüestionari: Esperança Camps\nel dia de juny 08, 2010\nSi et refereixes a quins van ser els primers llibres que vaig tenir, els dos primers que record com a propis són dos volums molt ben il·lustrats de Heidi i Mujercitas. També record que el meu pare em va regalar els dos llibres que ell estimava més de quan era un al·lot: Las aventuras de Tom Sawyer.\nDel que em vaig adonar quan era molt petita és que m’agradava explicar històries, explicar el que veia i em passava, i per això em vaig fer periodista. I crec que de manera inevitable em vaig fer escriptora.\nSí i no. Una novel·la no la pots escriure si no t’hi asseus hores i hores. Amb tot, en qualsevol moment et pot venir una idea, una història, una situació al cap per la novel·la que estàs escrivint. A mi em passa, sobretot, conduint o caminant. Es tracta d’observar, escoltar i relacionar.\nEm marquen totes les lectures que faig. Les primeres i les últimes. Amb tot, record la impressió que em va causar El árbol de la ciencia, que vaig llegir a l’institut. I La regenta o Tiempo de silencio, que també eren lectures obligatòries que a mi em van resultar gratíssimes. A la mateixa època de l’institut vaig descobrir Mercè Rodoreda, Carme Riera, Carme Gil de Biedma....\nÉs de Virginia Woolf i no sé si és textual, però més o menys és així: “Què necessiten les dones per a escriure bones novel·les? Independència econòmica i personal, és a dir, una habitació pròpia”


Nadal guanya a Djokovic i aconsegueix el seu tretzè Roland Garros – Balearsports\nInici/Tennis/Nadal guanya a Djokovic i aconsegueix el seu tretzè Roland Garros\nEl manacorí venç el número 1 en tres sets i 2h: 41 per alçar el seu 13è títol a Roland Garros\nQuan tots els pronòstics posaven en quarantena que Rafael Nadal renovés el seu crèdit a Roland Garros, pogués guanyar el tretzè títol i igualar així els 20 grans de Roger Federer, el manacorí, en una enèsima volta de rosca dins de la seva colossal carrera, ha trobat la sortida i proclamat en veu ben alta la immensitat del seu present.\nNadal ha guanyat per 6-0, 6-2 i 7-5, en dues hores i 41 minuts, i ja està al costat del suís, en el mateix punt, després d’una actuació a l’altura de les millors que ha protagonitzat en el seu torneig. Per quarta vegada en 16 participacions, a l’igual que el 2008, 2010 i 2017, surt campió sense perdre cap set al llarg de tota la competició. I ho fa, a més, dictant una lliçó magistral davant el número 1 del món, l’únic tennista que encara posseeix un cara a cara favorable davant seu.\nDifícil imaginar una millor manera de subscriure la seva victòria número cent en aquestes pistes.\n13 2020 Djokovic Guanya mallorca mallorquí Manacor manacorí nadal rafa nadal rafel nadal Roland garros roland garros 2020 tenis Tennis tretzè victoriós\nVictòria de l'Avarca de Menorca a Sant Cugat\nRafa Nadal es classifica per a les semifinals de Roland Garros i s’enfrontarà a Schwartzman


Monte Do Sobral, Turismo Rural Alcacovas Portugal - Ofertes d'hotels amb els MILLORS DESCOMPTES EN LÍNIA\nEstrada Nacional Alcaacovas- Viana Do Alentejo, Alcacovas, Alcacovas, Portugal, 7090 - Veure al mapa\nMés informació sobre Monte Do Sobral, Turismo Rural\nPer als viatgers què vulguin captar les imatges i els sons de Alcacovas, Monte Do Sobral, Turismo Rural és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Alcacovas. Mentres estan allotjats en aquestes meravelloses instal.lacions, els clients poden gaudir de instal.lacions per a minusvàl.lids, aparcament de cotxes, instal·lacions per a reunions i banquets , habitació familiar, instal.lacions de barbacoa.\nGaudiu de les comoditats d'alta gama com ara aire condicionat, balcó/terrassa, aparell de televisió, cuina americana, nevera per tal de relaxar-vos després d'un cansat dia. L'hotel compta amb una llista completa de comoditats, com piscina exterior, parc infantil, billar, ping pong, equitació. Gaudeixi d'incomparable serveis i d'una localització de prestigi a Monte Do Sobral, Turismo Rural.\nNúmero de Identificación Fiscal: 5286\nNúmero de llicència: 5286


Manix: “És l’any de l’Atlètic Balears” – CD Atlético Baleares | Web oficial\nNotícia destacada 17 Maig, 2019 Atlético Baleares\nLa plantilla ha entrenat aquest matí a Son Malferit. Demà ho faran alguns jugadors a les 10:30 abans de viatjar a Alacant al migdia per disputar a les 19:00 hores el partit contra l’Hèrcules, que tanca la lliga regular. Demà el tècnic farà tres descarts tècnics, per donar descans a jugadors amb molts minuts. Com cada divendres, Manix ha comparegut davant els mitjans.\nManix: “Segur que als que jugaran demà aquest partit no els sobra. És un partit perquè ens facin passadís en reconeixement i és un bon lloc perquè els jugadors es mostrin i reivindiquin perquè els que han jugat menys minuts aquesta temporada seran els que comencin. No cal córrer riscos amb lesions ni targetes però volem donar una bona imatge i intentar guanyar el partit encara que canviem algunes peces. Som el mateix equip. Interiorment els que menys juguen tindran ganes de demostrar en un escenari bonic com el Rico Pérez, el resultat no és important però no anem a passar la tarda allà. Convoquem 18 jugadors i mantenim la normalitat. Som l’equip que ha guanyat la lliga i no podem anar a passejar-nos, hem de donar una bona imatge i si podem guanyar millor . no he mirat el Racing de Santander perquè no serà el mateix del play-off. ens preocupem de nosaltres i ens ha anat bé fins ara. he viscut moltes vegades partits de playoff, amb l’afició vol cada i il·lusionada però decebuda una de les dues a les dues setmanes. Estem molt il·lusionats i convençuts que aquest és l’any del Balears. Després passarà el que passarà però estic convençut que salsrán bé les coses. Aquesta setmana ha estat de menys pressió, amb els deures fets però el nivell d’entrenament és igual tot i que mentalment més tranquils els jugadors. Els que menys juguen han d’aprofitar per mostrar-se en un aparador molt bo”.


El CF Santpedor s'enfronta al Manresa el seu centenari - Regió7 :: El Diari de la Catalunya Central\nEl CF Santpedor s'enfronta al Manresa el seu centenari\nÉs la reedició del matx que va inaugurar l'antic camp de futbol Llissach fa 89 anys\nImatge dels dos equips abans del partit de l´any 1925 al camp Llissach FOTÒGRAF CASALS\nEl Club de Futbol Santpedor celebra avui el primer acte del seu centenari aprofitant la festivitat de Santa Anna, la patrona del poble, i ho fa amb un partit molt especial: la reedició del duel que fa 89 anys va servir per estrenar el camp de futbol Llissach, la que va ser la casa del club blaugrana durant més anys de la seva història. Aquell partit va enfrontar l'equip local amb el CE Manresa, que avui serà també el rival dels santpedorencs. En aquesta ocasió, però, els dos equips s'enfrontaran al camp de futbol Josep Guardiola, la nova seu dels blaugrana.\nAbans de l'inici del partit -que és previst a les 21 hores-, hi haurà els parlaments de l'alcaldessa, Laura Vilagrà, i d'Antoni Ramos, president de la comissió del centenari. Després dels 45 primers minuts de joc, i aprofitant el descans dels jugadors, hi ha prevista una petita mostra de cultura popular amb la participació dels Castellers de Santpedor i de la colla bastonera Els Picarols. La festivitat continuarà quan finalitzi el duel entre els dos equips del Bages, amb una botifarrada popular.


per Redacció dijous, 30 d’abril 2020 - 12:20h\nEl certamen selecciona 18 projectes artístics en el programa de Suport a la Creació 2020 | LleidaDiari.cat\nFiraTàrrega treballa per celebrar l'edició del 2020, ja sigui entre el 10 i el 13 de setembre tal com estava previst tot preveient que es puguin mantenir restriccions, o bé amb una proposta alternativa. Aquesta podria comportar un canvi de dates i inclouria una part professional digital i, si fos possible, activitat artística presencial.\nFins a un 18 projectes formen part del Suport a la Creació 2020 de FiraTàrrega\nUna de les novetats destacades d'enguany és la incorporació d'una quarantena de coproductors còmplices que se sumen a FiraTàrrega per fer realitat aquests espectacles. Entre aquests, s'inclouen els festivals Grec, Eufònic, LEME (Portugal), Sismògraf o Al Carrer de Viladecans, la fira Mediterrània o equipaments com ara Roca Umbert, el Konvent de Berga, L'Estruch, el Graner, la Nau Ivanow, La Central del Circ o el Teatre de l'Escorxador de Lleida, a més dels ajuntaments de Balaguer, Alpicat o la Bisbal d'Empordà, entre altres. L'objectiu és generar una xarxa de coproducció per garantir la producció en les millors condicions durant el procés de creació i construir un teixit de distribució sostenible que permeti donar sortida i recorregut comercial als espectacles.\nLa segona novetat és causada per la signatura d'un acord de col·laboració amb la Universitat de Barcelona, gràcies al qual diversos alumnes del Màster de Gestió Cultural participaran en un projecte pilot de formació en gestió de talent i acompanyament en la producció tutoritzat per FiraTàrrega i que té l'objectiu d'aportar una mirada exterior i suport estratègic a les companyies integrades al programa Suport a la Creació.\nProgramació d'activitats no teatrals\nAquesta programació expandida es concretarà, quan les circumstàncies ho permetin, amb la producció d'un podcast sobre la memòria que es compartirà a les xarxes socials, un taller de ceràmica a l'Escola Ondara de Tàrrega i una 'jam' d'internet per reflexionar sobre algorismes, intel·ligència artificial i dissidències en la societat del control contemporània.


El Prat de Llobregat ja ha acollit l'exposició itinerant "Pompeu Fabra. Una llengua completa" - Notícies - Consorci per a la Normalització Lingüística - CPNL\nEl Prat de Llobregat ja ha acollit l'exposició itinerant "Pompeu Fabra. Una llengua completa"\nDel 18 al 31 de maig, al Cèntric, Espai Cultural, s'ha pogut visitar l'exposició itinerant "Pompeu Fabra. Una llengua completa", dins dels actes que al llarg de l'any s'organitzen a la ciutat per commemorar l'Any Fabra.\nL'exposició, situada al vestíbul de la Biblioteca Antonio Martín, estava formada per 7 columnes, a través de les quals els visitants han pogut conèixer, de manera planera i amena, les dimensions científiques i socials de l'obra de Fabra i també els aspectes més humans de la seva biografia.\nJuntament amb l'exposició, al Prat, s'ha exposat una vitrina amb algunes obres de Fabra, originals de l'època, provinents del Fons Castro. Concretament, hi havia el Diccionari ortogràfic (1917), el Diccionari ortogràfic abreujat (1926), la Conjugació dels verbs en català (1924 i 1926), Qüestions de gramàtica catalana (Converses filològiques: primera sèrie, 1930?), el Tractat d'ortografia catalana (1904) i la Gramàtica francesa (1919). Aquestes obres han estat exposades al públic gràcies a la col·laboració de la Biblioteca Antonio Martin i de l'Arxiu Municipal El Prat.\nL'exposició itinerant "Pompeu Fabra. Una llengua completa" ha estat creada per la Direcció General de Política Lingüística, amb disseny expositiu de bpdisseny; disseny gràfic d'Anna Jordà, guió de Josep Penya i l'assessorament del comissari de l'Any Fabra, Jordi Ginebra.\nLa mostra es pot visitar a l'Arts Santa Mònica de Barcelona fins al 7 de juliol. A més, durant el 2018 arribarà a 80 espais de 50 localitats gràcies la col·laboració del Consorci per a la Normalització Lingüística i les diputacions de Barcelona, Tarragona, Lleida i Girona.\nPodeu consultar l'itinerari que seguirà l'exposició en aquest enllaç http://llengua.gencat.cat/ca/anypompeufabra/exposicio-pompeu-fabra-llengua-completa/itinerancies-programades/\nPer veure les fotos de l'exposició, clica aquí\nPer veure les fotos dels alumnes i VxL, cliqueu aquí


Microsoft confirma Cortana per iOS i Android - YCOM\nMicrosoft confirma Cortana per iOS i Android\nVindrà acompanyat de Phone Companion, una aplicació per a Windows 10 que facilita la instal·lació de les apps de Microsoft en un smartphone Android o iOS.\nha estat Joe Belfiore, vicepresident corporatiu de Sistemes Operatius a Microsoft, qui ha fet l’anunci a través d’una entrada al blog de Windows: Cortana, l’assistent per comandes verbals de la companyia de Redmond, fa el salt a iOS (iPhone) i Android amb aplicació pròpia per a aquestes dues plataformes de programari, on sembla que pretén lluitar de tú a tú amb Siri i Google Now respectivament, malgrat que totes tres solucions difereixen lleugerament pel que fa al seu enfocament.\nCortana ve a complementar tot el ventall d’apps de Microsoft disponibles tant per a la seva pròpia plataforma (Windows Phone i, en el futur, un Windows 10 unificat entre dispositius), com per a les plataformes “rivals”, i que consisteix en Bing, OneDrive, i Office, entre d’altres.\nAquest moviment és també una clara mostra del canvi d’orientació de Microsoft, des d’una companyia de productes a una altra de serveis. Tot i que l’interès de la multinacional nord-americana continua essent el de portar els usuaris cap a les seves plataformes de programari, també es pot conformar en què aquests emprin els serveis en línia des dels sistemes d’altres fabricants, si no hi ha més remei. I, si més no, intentar que seduïnt-los amb els serveis, s’acabin passant també a la plataforma.\nPerò Microsoft no s’ha quedat només en això, si no que ha presentat també Phone Companion, una utilitat per a Windows 10 que permet als usuaris d’aquest sistema operatiu en un ordinador, connectar-se amb el seu dispositiu mòbil, independentment del seu sistema operatiu (iOS, Android i Windows).\nEn el dispositiu mòbil hi podrem instal·lar aplicacions i configurar la sincronització del contingut de manera que, per exemple, quan fem una foto amb el mòbil, aquesta acabi apareixent al nostre PC mitjançant la sincronització de OneDrive.\nDe moment, Phone Companion es troba disponible per als suscriptors del programa Windows Insider, i d’aquí a unes setmanes ja estarà disponible per al públic general.\nAquest programari no instal·larà directament les apps al terminal, si no que passarà per les respectives botigues d’aplicacions, pel què dins de poc podrem gaudir de Cortana tant al Google Play com a l’App Store.


Servidor d'aplicacions - Viquipèdia, l'enciclopèdia lliure\nUn servidor d'aplicacions és un motor que ofereix serveis d'aplicacions a clients o dispositius. A més, un servidor d'aplicacions se'n cuida de la majoria, sinó tota, la lògica de negoci i accés a les dades de l'aplicació. El principal benefici d'un servidor d'aplicacions és la facilitat de desenvolupament de programari, perquè les eines no necessiten ser programades; al seu lloc, són ensamblades a partir de la construcció de blocs sobre el servidor d'aplicacions. Per exemple, una wiki és un servidor d'aplicacions per construir contingut dinàmic ensamblat per articles. Encara més, la wikipedia és una wiki ensamblada que proveeix una enciclopèdia emmagatzemada en un sistema de fitxers, amb canvis respecte a l'enciclopèdia guardada a la base de dades.\nEncara que el terme servidor d'aplicacions s'aplica a totes les plataformes, ha esdevingut fortament identificat amb la plataforma J2EE; tanmateix, també es refereix a servidors d'aplicacions basades en web, com plataformes integrades per comerç electrònic, gestors de continguts o generadors de llocs web.\n3 Servidors d'aplicacions Java\n3.1 Servidors J2EE\n3.2 Servidors no J2EE\n4 Altres plataformes\n5 Avantatges dels servidors d'aplicacions\n5.1 Integritat de codi i dades\n5.2 Configuració centralitzada\n5.5 Cost total de propietat (TCO)\nHabitualment els servidors d'aplicacions inclouen middleware per habilitar les aplicacions per intercomunicar-se amb aplicacions dependents, com servidors web, sistemes gestors de bases de dades i aplicacions de gràfics.\nA finals dels anys 90, es creia que era probable que hi hagués una transició massiva cap a servidors d'aplicacions centralitzats, i que els ordinadors de sobretaula serien reemplaçats per ordinadors en xarxa lleugers. Això hagués representat un retorn al model més antic d'ordinadors, el dels anys 60, amb un gran ordinador central que és atacat per múltiples usuaris usant terminals babaus. La diferència ara és que les Interfícies gràfiques d'usuari (GUI) estan molt popularitzades. Certs productes, com el WinFrame de Citrix és bastant usat, permetent que usuaris estàndards de Windows de Microsoft executessin aplicacions sobre un servidor NT i foren accedides des d'una ampla varietat de clients, incloent plataformes no Windows, com ara els Mac i Unix. Actualment, la tendència és lliurar aplicacions a través d'un navegador o altre dispositiu d'internet.\nServidors d'aplicacions Java[modifica]\nSeguint l'èxit de la Plataforma Java, el terme servidor d'aplicacions de vegades es refereix a un servidor d'aplicacions J2EE. Entre els servidors d'aplicacions J2EE comercials coneguts hi ha el WebLogic (BEA), JBoss (Red Hat), WebSphere (IBM), JRun (Adobe), Geronimo Application Server (Apache) i Oracle OC4j (Oracle).\nEl servidor d'aplicacions JOnAS, desenvolupat pel consorci ObjectWeb, és el primer servidor d'aplicacions no comercial i de codi obert que ha aconseguit el certificat d'acompliment per la certificació J2EE. Els mòduls web són servlets i JavaServer Pages i la lògica de negoci en Enterprise JavaBeans. J2EE porta estàndards per contenir components Web. Tomcat d'Apache i JOnAS d'ObjectWeb són contenidors típics on posar aquests mòduls. Ambdues organitzacions distribuexien el codi de format oberta i lliure (codi obert).\nUna JavaServer Page (JSP) és un servlet de Java que s'executa en un contenidor Web, l'equivalent en Java als scripts CGI. Els JSPs són una manera de crear planes HTML incrustant-hi referències a la lògica del servidor dintre de la pàgina. Els programadors d'HTML i Java poden treballar braç a braç referenciant un el codi de l'altre des del propi. JavaBeans són els components de classe independents de l'arquitectura Java 2 de Sun.\nEls servidors d'aplicacions dalt esmentats principalment serveixen aplicacions Web. Alguns servidors d'aplicacions s'orienten a xarxes diferents del Web : servidors SIP, per exemple, cap a xarxes de telefonia.\nServidors no J2EE[modifica]\nA part dels servidors J2EE, també coneguts com a servidors d'aplicacions EJB, hi ha altres tipus de servidors d'aplicacions, per exemple, els servidor d'aplicacions POJO, usa el llenguatge Java com la seva especificació i també és anomenat com el component que executa, una aplicació Java.\nEl terme servidor d'aplicacions també ha estat aplicat a diferents productes no-J2EE i no-Java. Per exemple, amb la creixent popularitat de .NET, Microsoft pot presumir de vendre un servidor d'aplicacions. Addicionalment, altres fabricants distribueixen d'altres servidors d'aplicacions de codi obert. Alguns exemples són: Appaserver, Base4, Concept, TurboMiddleware Arxivat 2007-03-15 a Wayback Machine., Zope.\nAvantatges dels servidors d'aplicacions[modifica]\nIntegritat de codi i dades[modifica]\nAmb la centralització de la lògica de negoci en un servidor o un nombre petit de servidors, es poden garantir les actualitzacions i millores de l'aplicació. No hi ha risc de versions antigues de l'aplicació accedint o manipulant dades d'una manera antiga o incompatible.\nEls canvis a la configuració de l'aplicació, com un canvi de servidor de la base de dades o la configuració del sistema, poden ser fets de manera centralitzada.\nUn punt central a través del qual es poden manejar tant l'accés a dades, com porcions de l'aplicació en si mateixa pot ser considerat un benefici de seguretat, delegant la responsabilitat sobre l'autenticació lluny de la capa de client, potencialment insegura, sense exposar la capa de base de dades.\nLimitant el cabal de dades per la xarxa al de la capa de presentació, es considera que el model client servidor millora el rendiment de grans aplicacions en entorns d'ús elevat.\nCost total de propietat (TCO)[modifica]\nCombinats tots els beneficis esmentats, se suposa que representen un estalvi de cost a l'empresa a l'hora de desenvolupar Aplicacions d'empresa. A la pràctica, tanmateix, els reptes tècnics d'escriure aplicacions que acompleixen el paradigma combinat amb la necessitat de la distribució de programari a clients distribuïts esmorteeix aquests beneficis.\nObtingut de «https://ca.wikipedia.org/w/index.php?title=Servidor_d%27aplicacions&oldid=29654578»


Toni Sala » Blog Archive » Autoajuda per començar l’any (20)\nAutoajuda per començar l’any (21) »\nCatalogació d’alguns dimonis que m’he anat trobant pel bosc.\nDimoni tradicional en forma de boc. Mascle que es refrega el membre erecte pel bosc. Embesteix els troncs, munta les pedres, es tira de cap a la garriga, s’embardissa com un desesperat, esgarrapa el terra i es menja els lliris silvestres. No para mai i va sempre ple de sang i esgarrapades i mosques que el segueixen. No sé si busca fecundar o només treure’s de sobre l’instint. Si fos el primer cas i se’n sortís, començaríem a veure arbres embarassats. No descarto que algunes roques ja ho estiguin. A la llarga tindríem pins peluts, sureres amb cames i romagueres amb ulls, senglars banyuts i ocells amb quatre potes. Però el més segur és que aquest anar-se refregant tan furiós només li serveixi per acabar-se quedant sense pell i en carn viva. Perquè després li creixi una pell de terra i vegetals. L’embarassat seria ell. No és tan absurd. Segurament vol això. Pensem en els grans de terra que queden entre la sang coagulada d’una ferida a muntanya quan no la netegem bé. Aquests grans s’encasten entre la crosta i acaben per saltar, però de vegades la sang els recobreix i els incorporem a dintre nostre. La pretensió d’aquest dimoni és ser ell el gra de sorra a la ferida de la muntanya. Per això aquest atacs desesperats i els crits que fa, de plaer i de dolor.\nDimoni carregador. Va per les pistes forestals amb una furgoneta de tacció a les quatre rodes. Una vegada me’l vaig trobar aparcat a davant de la Divina Pastora. Se’m va acostar i em va dir: et pesa molt, la motxilla? Vaig contestar que sí: vuit litres d’aigua i rabassa pel foc. Do’m, que t’ho portaré jo. Però no vaig voler descarregar-ho. No me’n vaig fiar. Després se’m va oferir per carregar el meu nom, que ja mai més ningú pogués cridar-me, que ja mai més pogués jo firmar res. Això era molt més temptador però tampoc vaig cedir. Finalment va oferir-se’m a carregar a la furgoneta el meu passat, el meu cos, les meves il·lusions i la meva agonia. Ocupa’t del meu cadàver, li vaig dir, carrega aquestes intencions, posa-les tu en pràctica, i aquests deures i aquests deutes, totes aquestes obligacions… Fes-ho per mi. Se’n va anar a buidar-ho a la fossa comuna.\nDimoni pare. Du una banda negra al braç amb una esvàstica. Corre per la muntanya amb una quinzena de nens que el segueixen. Són fills que ha tingut de dones diferents, criatures entre quatre i deu anys, que canten i salten i riuen i corren darrere seu. S’atura i els assenyala una planta o un ocell. Els guia per la muntanya. Els teus fills no s’estimen pas menys la vida que tu, em va dir el dia que vaig trobar-me’l, just a sobre la cala dels Músics. Jo he tingut aquests i encara en vaig fent, cada dia veig més motius per tirar endavant. Mira com riuen. Els duc a l’escorxador. Però és indigne que et facin llàstima, és degradant. Quan se’n va anar tota aquell mainada, amb aquells crits, vaig esperar que tornés el silenci. Els ocells havien fugit, no feia gens de vent i s’aixecava de terra una escalfor molt agradable. Vaig continuar caminant. Vaig tirar pel puig Boer i quan vaig arribar a Monticalvari les rialles dels nens es van fondre amb un altre soroll humà, hi va haver un relleu i vaig girar l’orella cap al costat del cementiri, que és al peu de la muntanya, i vaig sentir el ploriqueig dels meus avantpassats a les tombes, que ploraven per mi, i sense que ens haguéssim conegut. Del dimoni pare també podria dir-se’n el dimoni de la falsa pietat.\nThis entry was posted Dimecres, Març 23rd, 2011 at 7:06 pm\tand is filed under Personal. You can leave a response, or trackback from your own site.


Presentem les bases del certamen poètic serret beseit 29 d'agost - LiveSlideToggle navigationBUSINESSEDUCATIONTECHNOLOGYTRAVELMORE TOPICSSign upSign in HomeEducationPresentem les bases del certamen poètic serret beseit 29 d'agost of 3Presentem les bases del certamen poètic serret beseit 29 d'agost Octavio SerretPublished on: Mar 4, 2016\nEducation Source: www.slideshare.net Transcripts - Presentem les bases del certamen poètic serret beseit 29 d'agost\nPRIMERA EDICIÓ DEL CERTAMEN LITERARI LLIBRERIA SERRET DE VALLDEROURES\nMODALITAT: POESIA EN CATALÀ\n1. Destinataris: poetes que escriuen en català. Hi poden participar poetes de tot el domini lingüístic català, tot i que es busca promoure la creació literària de les zones del Baix Aragó, el Matarranya, Terres de l’Ebre i nord del País Valencià.\n2. Premi: publicació i distribució dels poemes seleccionats en un volum col∙lectiu.\n3. Extensió: mínima de 400 versos i màxima de 600.\n4. Tema: la temàtica ha d’estar relacionada, directament o indirectament, amb l’àmbit rural, i es valorarà en especial la vinculació amb el Baix Aragó, el Matarranya, les Terres de l’Ebre i el nord del País Valencià.\n5. Requisits: les obres presentades hauran de ser originals i inèdites, i no es considerarà que han deixat de serho pel fet que s’hagin distribuït parcialment per internet o en suports electrònics, a excepció que s’hagin editat íntegrament com a llibre electrònic.\nLes obres presentades al certamen no podran estar presentades al\nmateix temps a un altre premi que no s’hagi atorgat encara.\n6. Enviament: els poemaris s’enviaran obligatòriament en còpia impresa i en format pdf per correu electrònic. Caldrà que es verifiqui aquest requisit per admetre una obra a concurs.\nLes còpies impreses s’hauran de presentar en fulls DIIN A4, amb tipografia Times, cos 12 i interlineat doble. Se n’enviaran dos exemplars a aquesta adreça: Llibreria Serret, av. Hispanidad, 21, 44580 Vallderoures, Terol.\nEls exemplars s’han de grapar, però no s’han d’enquadernar, i no inclouran cap indicació de la identitat de l’autor, que caldrà que utilitzi un pseudònim o un lema.\nDins del sobre de l’enviament s’inclourà un plica tancada amb el nom, l’adreça, el telèfon i el correu electrònic de l’autor, com també una declaració jurada firmada en què garantei que compleix els requisits del certamen.\nLa còpia en format pdf s’enviarà a aquesta adreça de correu: info@serretllibres.com. En el correu cal especificar el nom del certamen, el títol de l’obra, el pseudònim o el lema de l’autor i un telèfon de contacte. Així mateix, l’autor haura d’indicar en el camp Assumpte del correu electrònic: “Obra per parcicipar en el certamen Llibreria Serret de Vallderoures en la modalitat de poesia en català.\n7. Termini de presentació: fins al 24 de maig de 2014. Aquest termini és per a la recepció tant de la còpia impresa com de l’electrònica.\n8. Jurat i decisió: els organitzadors del certamen designaran un jurat de diversos membres de competència reconeguda.\nEl jurat farà pública la seva decisió i anunciarà els poemes seleccionats dins del certamen poètic que se celebrarà a Beseit el divendes 29 d’agost de 2014. La decisió del jurat no es podrà apel∙lar. Es pot declarar desert el premi si no hi ha cap obra que segons el jurat tingui la qualitat mínima necessària.\nEl jurat tindrà competència per interpretar lliurement aquestes bases.\n9. Publicació del llibre col∙lectiu: els organitzadors del certamen es comprometen a publicar i distribuir un llibre col∙lectiu amb els millors poemes, segons el jurat, a escollir entre tots els presentats. En aquest llibre s’inclouran els poemes seleccionats en les modalitats de poesia en llengua catalana, castellana i aragonesa.\n10. Obres no guanyadores: una vegada s’hagin seleccionat els poemes que s’inclouran en el llibre col∙lectiu, els arxius pdf i els exemplars impresos de les obres no premiades es destruiran, un com s’hagi feta pública la decisió del jurat.\n11. Acceptació de les bases: la participació en aquest certamen implica l’acceptació de totes les bases.Related Documents


Un altre muntatge - Notícies Confidencial - e-notíciesUn altre muntatge -\nConfidencial · 31 de Juliol de 2019. 00:20h.\nUn altre muntatge\nAmb la sentència sobre les 'ambaixades'\nEl conseller d'Exterior, Alfred Bosch, amb el president Torra, en una imatge d'arxiu\nEls dirigents independentistes no aprenen. Després d'haver fet el ridícul amb la imaginària conspiració de l'Estat pel que fa als atemptats jihadistes de l’agost del 2017 a Catalunya, ara han engegat un nou muntatge. Aquesta vegada, es tracta de la sentència de la sala contenciosa del Tribunal Superior de Justícia de Catalunya rebutjant la sol·licitud del Govern espanyol de paralitzar provisionalment, com a mesura cautelar, l'activitat de les delegacions exteriors de la Generalitat a Alemanya, Suïssa i el Regne Unit i Irlanda.\nL'independentisme ha rebut amb una gran i aparent alegria aquesta decisió, amagant que es tracta d'una decisió fonamentada a una simple qüestió de forma, sense entrar al fons de l'afer. La resolució diu que la sol·licitud és "extemporània" perquè no va ser plantejada a la fase processal que corresponia, i indica que el rebuig de la mesura no té res a veure amb el fons de la qüestió, que serà estudiat pel tribunal en el futur .\nMalgrat tot, el conseller responsable de les delegacions, Alfred Bosch, s'ha permès fins i tot relacionar aquesta sentència amb una fake news que va crear el Govern sobre un suposat espionatge del ministeri espanyol d'Exteriors a aquestes oficines. Bosch, després d'una reunió amb el president Torra, ha impulsat el nou muntatge, assegurant que és "un revés judicial contra les obsessions" de l'encara ministre d'Exteriors en funcions, Josep Borrell, no només per la feina que es fa a les delegacions, sinó per “l’espionatge associat a la petició de mesures cautelars". I tot això es diu sobre una resolució basada a un simple defecte de forma.\nIndependentisme, Govern, Catalunya, Alfred Bosch, Generalitat, Govern espanyol, Estat espanyol, Josep Borrell, Quim Torra\nNingú no diu res del CNI?


El futur, basat en la innovació i el coneixement, o no serà - Diari de Girona\nEl futur, basat en la innovació i el coneixement, o no serà\nOrganismes d'I+D llancen un manifest per a un pla de reconstrucció aliè a «cicles electorals»\nl.g. 07.05.2020 | 23:10\nImatge d'arxiu del Parc Científic i Tecnològic de la Universitat de Girona. aniol resclosa\nImatge d'arxiu del Parc Científic i Tecnològic de la Universitat de Girona.\nInstitucions espanyoles dedicades al foment de la cultura innovadora han llançat un manifest en defensa d'una estratègia de recuperació econòmica que es fonamenti en el coneixement, en l'emprenedoria i en un major pes de la indústria en el model productiu del país. El Fòrum d'Empreses Innovadores i la plataforma IND+I, que promouen la declaració, plantegen la creació d'un Consell Nacional d'Innovació i Recerca i desenvolupament (I+D) i d'una Agència per a la Transformació digital i la Transició ecològica de la Indústria. Un dels objectius és que la inversió pública i privada en I+D, equivalent ara al 1,2% del producte interior brut (PIB) espanyol, s'aproximi a curt termini a la mitjana europea (2,1% en 2018). L'objectiu final és que l'estratègia de reconstrucció sigui aliena a «els cicles electorals».\nEl manifest neix com una proposta de concertació dirigida als partits polítics i als agents socials i econòmics. Parteix de la convicció que, després de la crisi del coronavirus, el país haurà de buscar un canvi de patró de creixement i de benestar connectat a tendències com el desenvolupament sostenible i la digitalització de l'economia. El text l'expressa així: «Creiem que aquest nou acord hauria d'enfocar-se clarament a tres elements indispensables del nostre model: l'impuls del coneixement, la innovació i la I+D i el paper central de la indústria, tots ells amb la voluntat de no deixar a ningú enrere». I precisa: «La transició ecològica, digital i justa apareix ara com una necessitat imperiosa, per al bé de la societat, el planeta i també per a la nostra competitivitat (...). La crisi COVID19 ha suposat una pèrdua irreparable de vides humanes, d'empreses i llocs de treball; hem de convertir aquesta tragèdia en una oportunitat definitiva per a canviar sectors i negocis, en línia amb un canvi inexcusable en l'estil de vida, de consum i de producció».\nEls promotors suggereixen que les referides transformacions siguin guiades per dos organismes de nova creació que quedarien vinculats a la Presidència del Govern. L'anomenat Consell Nacional d'Innovació i I+D consistiria en un grup assessor dedicat a impulsar polítiques d'Estat que afavoreixin «la generació i la compartició del coneixement amb el teixit empresarial, acadèmic i social» com «un pilar fonamental per a la reconstrucció social i econòmica». En aquest consell tindrien cabuda emprenedors, grans companyies, petites i mitjanes empreses, acadèmics i els executius de diversos ministeris. El segon organisme de nou encuny seria l'Agència per a la Transformació digital i la Transició ecològica de la Indústria.\nDetecten a Barcelona el primer gat infectat per coronavirus a Espanya.\nGirona destina 200.000 euros als ajuts Kreas per a creadors culturals.


Els veïns del desaparegut poble de Tragó de Noguera podran tornar a ser enterrats al seu lloc d'origen 55 anys després\nAmb l'ajuda de l'Ajuntament d'Os de Balaguer s'han construït vuit nínxols al costat del cementiri que costen mil euros cadascun i sis famílies ja n'han reservat un\nper Redacció dilluns, 13 de març 2017 - 11:10h\nMoment de la construcció dels nínxols al costat del cementiri actual de Tragó de Noguera | LleidaDiari.cat\nEls veïns del desaparegut poble de Tragó de Noguera, inundat pel pantà de Santa Anna el 1962 per la construcció d'una presa, podran tornar a ser enterrats al seu lloc d'origen després de 55 anys. L'Associació Amics de Tragó de Noguera, amb l'ajuda de l'Ajuntament d'Ós de Balaguer -municipi del qual depèn, han construït vuit nínxols al costat esquerre del cementiri actual, inactiu des de fa 55 anys, quan es va construir per traslladar les restes de l'antic cementiri, abans que desaparegués sota l'aigua. Des de llavors no s'ha enterrat ningú més perquè es va construir amb nínxols molt petits ja que les restes ocupaven poc i no són compatibles amb les mides actuals requerides. Així ho ha explicat Josep Lluís Caufapé, un veí de Balaguer de 66 anys, que ha impulsat la construcció d'aquests nínxols, després que un veí d'Alfarràs li traslladés el seu desig de ser enterrat a Tragó.\nDels vuit nínxols que s'acabaran de construir aquesta setmana, sis ja estan reservats per una família que ara viu a Madrid, tres d'Alfarràs i dues de Balaguer, una d'elles la família Caufapé. Cada nínxol costa mil euros i els diners dels dos restants els ha avançat l'Ajuntament d'Ós, fins que algun veí s'interessi per un d'ells. Josep Lluís Caufapé ha explicat que un veí d'Alfarràs, Manel Pedra Rossell, va proposar a l'associació Amics de Tragó de Noguera ser enterrat al seu poble. L'Associació va fer pública per carta als associats la petició i es van interessar més famílies. Van parlar amb l'alcaldessa d'Ós de Balaguer, Estefania Rufach, ja que el nucli de Tragó depèn d'aquest municipi, i es va decidir construir vuit nínxols adaptats a la normativa, al costat esquerre del cementiri actual de Tragó de Noguera, situat al nucli d'Ós de Balaguer, amb possibilitat d'ampliar-ho i construir-ne més si cal. Les obres van començar fa quinze dies i està previst que acabin aquesta setmana.\nTragó de Noguera, fa més de 50 anys | LleidaDiari.cat\nTragó de Noguera era un municipi «important» ja que ja als anys 50 tenia dos molins d'oli, una farinera, s'autoabastia de llum amb un salt d'aigua i fins i tot tenien un cinema. A més, comptava amb quatre pobles agregats; Alberola, Boix, Canelles i Blancafort. Tragó es va inundar l'any 1962 perquè durant l'època del franquisme calia l'energia elèctrica i es van construir molts pantans. «Va ser una de les poques coses bones que es van fer, però havia de tocar a algú i ens va tocar a nosaltres», recordava Josep Lluís Caufapé, que va marxar de Tragó quan tenia 11 anys, en una entrevista l'any 2012 amb motiu dels 50 anys de la desaparició del poble. Van construir primer la presa de Canelles que va inundar Blancafort i més tard la presa de Santa Anna, que va deixar per sempre sota l'aigua a Tragó i Boix. Alberola és l'únic municipi que es conserva d'aquella època i actualment és un nucli que pertany a Ós de Balaguer, a la Noguera.


Adroher: “Un resultat així s’agraeix” | FCBarcelona.cat\nAdroher: “Un resultat així s’agraeix”\nEl Barça Sorli Discau ha guanyat i golejat el Cerceda. És el que tothom volia per girar full a la Copa i centrar-se de ple en el que queda de temporada. “Un resultat així s’agraeix de cara a agafar confiança un altre cop”, assegura Jordi Adroher.\nEl bigolejador blaugrana en el partit contra el Cerceda, Jordi Adroher, i el tècnic, Ferran Pujalte, han expressat la seva satisfacció per una victòria per 6-1 contra el Cerceda que s’ha de prendre com a bàlsam.\nJordi Adroher, jugador del FCB Sorli Discau\n“Veníem de la derrota de la Copa, que ens va fer bastant de mal anímicament. Així que un resultat així s’agraeix de cara a agafar confiança un altre cop per la Lliga”.\n“El nostre estat anímic no era l’idoni. I ens hem trobat un rival defensivament bastant dur i que ens ha costat una mica. Però quan han entrat els gols ha estat un partit bastant plàcid”.\n“Ara no podem fallar en cap partit. El nostre objectiu és anar a per totes a l’OK Lliga”.\nFerran Pujalte, entrenador del FCB Sorli Discau\n“Ha estat un partit difícil i al nostre equip li ha calgut una mica més d’espurna. Però hem anat agafant ritme a mida que ha anat avançant el partit. En aquest sentit hem fet un bon partit. Hem anat de menys a més i, a excepció dels primers cinc minuts, hem estat clars dominadors del partit”.\n“Si avui se’ns haguessin complicat les coses, ens hagués fet falta un plus important, un punt d’honor”.\n“Avui s’ha vist la qualitat dels jugadors que, tot i no estar en el millor moment, sabien que avui era un partit important, amb un rival que venia molt fresc. Tot i les adversitats l’equip ha estat capaç de tirar el partit endavant”.\nEl Barça Sorli Discau tornarà a entrenar-se dijous. L’equip necessita fer net i descansar després de l’esforç de la Copa i d’aquest partit contra el Cerceda. A partir de dijous, doncs, la plantilla torna a treballar. El pròxim compromís és de la Lliga europea. Dissabte els blaugranes es desplacen a Lloret per disputar la cinquena jornada de la lligueta. El Barça es manté líder invicte a Europa.


Aquesta setmana el Consell d’Infants del municipi ha celebrat l’acte de cloenda a la Font del Paco, després de mesos de trobades virtuals a causa de la Covid-19. Els 11 consellers i conselleres es van reunir amb la regidora d’Educació, Lurdes Roset, per fer el tancament dels projectes i decidir els jocs tradicionals que es pintaran al parc infantil de la Font del Paco.\nEnguany els infants han treballat i acabat el projecte del Room Scape, iniciat el curs passat, que s’havia d’inaugurar aquest mes de juny, però degut a la Covid-19 ha quedat posposat. La temàtica del Room Scape serà Gironella, posant èmfasi en la història i la cultura del municipi. Ara aquesta posada en funcionament de l’espai s’ha traslladat a la tardor.\nAquest curs també han iniciat un projecte conjunt amb l’Espai de Debat Educatiu (EDE) del municipi, en el que també hi ha col·laborat l’Escola d’Olvan per crear les pautes i normativa per millorar la convivència a Gironella i han continuat amb les sessions de cine infantil sense pares, amb les projeccions de “Campeones”, “Solo en casa” i “Mascotas”.\nLurdes Roset explica que enguany la Covid-19 ha obligat a fer gran part de les trobades online, a través de videotrucades i valora molt positivament la implicació dels consellers i conselleres.\nAquest òrgan municipal és l’encarregat d’escollir projectes pel municipi adreçats a infants de 0 a 12 anys, i compta amb 6.000€ de pressupost. Els consellers es reuniexen un cop al mes a l’Ajuntament de Gironella ambla regidora d’Educació, Lurdes Roset, i reben visites de tècnics per assessorar-los en la creació dels projectes.


PLAT - Associació Berguedana per a la Protecció dels Animals - Adopta un pelut - Regió7\nData de naixement: 12-11-2014. Alçada: 65cm. És el company del Jack, els últims del cas Vilamarí (Avià). És juganer i valent, però molt bo! Surt bé amb corretja i s'entén tant amb mascles com amb femelles. És un gos amb un físic molt bonic que necessita activitat diària.\nÉs un xic temorós quan es troba sol, és molt dependent del Jack, ja que sempre han viscut junts.\nPLAT ja està adoptat!


Els veïns volen recuperar l'edifici on s'havia de fer l'hotel del Palau\nJ. M. / A. M. V. ·11/06/2010 - 08:20h\nEls veïns del barri de Sant Pere reclamen a l'Ajuntament de Barcelona que torni a donar un ús públic a l'edifici que hi ha davant del Palau de la Música i on ara es projecta un hotel de luxe. Els dirigents del Palau van aconseguir modificar la qualificació d'aquest immoble, que està catalogat com a Patrimoni Arquitectònic de la ciutat, "aprofitant les seves relacions personals" dins de l'ajuntament i la Generalitat, segons la Fiscalia.\nDe la mateixa manera que l'ajuntament va modificar el Pla General Metropolità (PGM) perquè l'immoble passés de tenir un ús públic a tenir-ne un de privat, els veïns reclamen ara que es torni a l'estat original. Aquesta presumpta operació fraudulenta, que no va prosperar gràcies a les denúncies dels veïns i que ha esquitxat l'ajuntament i la Generalitat, havia de permetre que l'expresident de la Fundació Orfeó Català-Palau de la Música i la seva mà dreta, Jordi Montull, cobressin una comissió generosa. Des de l'Associació de Veïns del Casc Antic proposen que, quan l'edifici torni a ser públic, s'hi faci "una escola d'arts i oficis o bé una escola de música".\nEl barri reclama que es desfaci l'operació per tornar l'ús social a la finca\nCastells es defensa\nEl conseller d'Economia, Antoni Castells, va trencar ahir el seu silenci després que el seu nom aparegués en la querella contra Fèlix Millet per tràfic d'influències per construir l'hotel del Palau de la Música.\nEl conseller va manifestar ahir que no va donar tracte de favor a Fèlix Millet per construir l'establiment i va assegurar que el conveni que va signar amb ell "es va fer amb totes les de la llei, perquè hi havia un interès ciutadà". Segons l'escrit del fiscal, Castells va donar llum verda a dues gestions que li va sol·licitar Millet: una permuta urbanística i la requalificació de les finques on un promotor volia construir l'hotel. L'expresident de l'Orfeó havia de guanyar 3,6 milions d'euros per aquestes gestions davant el conseller. La Fiscalia afirmava, a més, que el conseller va signar el conveni sense tramitar els informes jurídics previs i va deixar que fos el mateix Millet qui fixés la indemnització que havia de rebre l'administració per la permuta.\n"El que vaig fer va ser signar un conveni i punt, com faig sempre", va dir el conseller en declaracions a RAC 1.\nTot i això, el conseller no es va escapar de les crítiques d'altres partits. La presidenta del PP, Alícia Sánchez-Camacho, va afirmar que la conselleria d'Economia sembla "una gestoria de consultes urbanístiques i empresarials". El candidat d'ICV a la Generalitat, Joan Herrera, va dir per la seva banda que "seria positiu" que el conseller Castells donés explicacions al Parlament sobre el tema.


Una història sobre l’última emperadriu de la Xina | Blog d'Estudis de l'Àsia Oriental\nMalgrat tot, encara conserva intacte el seu esplendor, fet que es veurà plasmat durant el relat de la vida d’Orquídia, una guapa jove de disset anys, pertanyent a una família aristocràtica vinguda a menys, que és escollida per convertir-se en concubina de l’Emperador. Així, s’introdueix a la Ciutat Prohibida de Beijing, un món de complexos rituals ancestrals darrera del qual s’oculten turbulentes intrigues, ja que totes les concubines aspiren a ser la nova Emperadriu. Però la protagonista, amb la seva bellesa i talent innats, arriba a convertir-se en mestra de la seducció i triomfa sobre totes les seves rivals. Així, obté el poder però és un poder sobre un país en decadència que no deixa d’esfondrar-se. De fet, Orquídia serà la darrera emperadriu de la Xina… una emperadriu que durant molts anys va ser recordada per la seva absència d’escrúpols, ambició, assassinats indiscriminats,… Però el llibre enganxa des del principi!!!!.\nEn quant a l’autora de la novel·la, Anchee Min, destacar-vos per exemple que va rebre una estricta formació maoista. De fet, va ser líder dels “petits guàrdies vermells” i als disset anys, dins d’un “programa de reeducació”, va ser enviada a una granja pel cultiu i recol·lecció de cotó. Després de diversos anys, la van seleccionar per interpretar a la dona de Mao en una pel·lícula, tot i que no es va arribar a filmar. Més tard, va treballar en un estudi de cinema fins que al 1984, gràcies a la intervenció d’una companya, va marxar als Estats Units. Va intentar entrar a diverses universitats però no va poder a causa del desconeixement de l’idioma. Al 1990, després d’estudiar la llengua, es va graduar en Belles Arts a l’Institut d’Art de Chicago. Actualment, compagina l’escriptura amb la pintura, la fotografia i la música. Certament, uns orígens especials per una escriptora encara més especial.\nTítol: La ciudad prohibida


Actualitzada 24/01/2020 a les 11:33\nMartín López Lam guanya el XXII premi internacionalde novel·la gràfica de Salamandra\n© Identitats atzaroses\nA Martín López Lam, totes les referències el citen com un autor peruà que resideix a València. Nascut a Lima el 1981, d’aquí a poc temps ja farà una vintena que viu a la capital del Túria, des d’on ha consolidat una carrera com a il·lustrador i autor de còmics. De fet, López Lam ha guanyat el dotzè premi internacional de novel·la gràfica convocat per l’editorial Salamandra Graphic i FNAC amb l’obra Las edades de la rata. Mentre continua sent un autor andí que resideix a València, la pregunta que es fan molts i que potser també es fa l’autor és si López Lam serà mai un autor valencià d’origen peruà. En una entrevista recent arran de la publicació de la novel·la confessa que no és autobiogràfica, que només ha agafat algunes anècdotes per acabar de vestir la trama d’Isidoro, l’etern escriptor ludòpata i solitari que abandona Lima i es desprèn del passat com qui li perden les maletes i ha de començar de bell i de nou. El desarrelament i els conflictes identitaris dels personatges, desubicats constantment per unes circumstàncies capritxoses que els superen, és un dels temes que Lam aborda en les diferents trames que conformen Las edades de la rata. Seguint dos protagonistes que viuen en llocs i èpoques diferents, l’autor construeix uns paisatges gràficament impactants. El seu estil defuig tradicionalment i volguda la línia clara, López Lam sempre s’ha sentit còmode amb un ús del negre que bruteja, creant unes atmosferes fosques i decadents. En aquesta darrera novel·la aposta per utilitzar uns colors que s’allunyen de la realitat a canvi d’acostar-los a les emocions dels protagonistes.\nManuela i Isidoro són els dos personatges al voltant dels quals basculen les dues trames de la novel·la, una comença en un poble de l’interior peruà a mitjans dels anys trenta i l’altra arrenca en un bar de Lima el 2005. Sense connexions aparents, les dues històries avancen en paral·lel, s’intercalen els capítols sense que aconsegueixis esbrinar en quin punt es trobaran. La història d’Isidoro, explicada en tercera persona per un dels seus amics, és molt més lineal i accessible. A través d’ell podem veure les angoixes i contradiccions que sovint assetgen els creadors mediocres, sempre esperant el moment idoni per posar-se a escriure la novel·la definitiva. Les trames que orbiten al voltant de Manuela són més embolicades, amb una combinació de parelles, morts, esperances, aparicions i separacions que són salpebrades de realisme màgic a mode d’aparicions fantasmals i ànimes que habiten en cossos d’animals.\nL’atzar és un dels altres temes que conté la novel·la, una obsessió que l’autor explicita en les apostes sempre errònies d’Isidoro i que simbolitzen la facilitat amb què podem caure en gràcia o tot el contrari.\n> Cien años de soledad, de García Márquez\nMenyspreada en el seu moment per l’editor Carlos Barral, la novel·la va encimbellar l’autor colombià com una de les veus més solvents de la litera-tura llatinoamericana. En la novel·la explica totes les pulsions humanes a través de les set generacions de la fa-mília Buendía, de la petita i aïllada ciu-tat de Macondo.\n> Victòria, de Sebastian Shipper.\nUna nit pot arribar a ser molt llarga si t’ajuntes amb males companyies. L’ac-triu catalana Laia Costa protagonitza un thriller berlinès rodat com un sol pla se-qüència pels suburbis més undergroundde la capital alemanya. Victòria, així es diu la protagonista, treballa de cambrera en una cafeteria i es deixa arrossegar per una amistat perillosa en una nit boja d’al-cohol, traïcions, violència i amor.\nEditorial: Salamandra Graphic (2019)\nFormat: color, 244 pàgines, rústica amb solapes, 17x24 cm


Escriure - Solcades\nQuan comencem a escriure sempre tenim una idea sobre tot allò que volem transmetre. Hi ha una idea central que anirem vestint amb metàfores suggerents, amb imatges que de sobte recordem i que sobre el paper esdevenen símbols. Fins i tot podem preveure si la lectura serà ràpida o lenta, mesurant els punts i les comes.\nA voltes necessitem escriure i escriure esdevé un plaer. Jo he enyorat poder escriure perquè mai he pogut desenvolupar una bona nota al mòbil (la majoria de les vegades escric a l’iPhone) sense estar relaxat, amb l’ànima reposada. Per això hi ha setmanes que no escrivim, potser mesos. O potser mos desvetllem durant la nit i aleshores és precís deixar-se anar.\nLa lectura mos ensenya a escriure i escriure, en bona mesura, és una imitació. Imitem l’estil, el vocabulari, l’estructura del text. Imitem fins i tot les idees i a voltes prescindim de reconèixer-ho, de citar la nostra referència.\nSovint, mentres llegim, ens atrapa el neguit d’escriure. Aquest és un neguit empipador, que no acaba resolent res. Senzillament, allò que llegíem mos ha emocionat i ens hem deixat endur pel delit humà de dir-hi la nostra.


Francesc Mercadé: Ei!, cap problema.\nat diumenge, de juny 03, 2007\nJa sé que és un moment molt delicat, i no voldria interferir el el possible diàleg entre partits. Quan jo parlava de tractar d'igual a igual és entre el PSC i el conjunt de partits que fins ara eren sòcis. Voldria equiparar el tracte d'igual a igual en parlar de 5 regidors del PSC, davant de 5regidors d'ERC/ABG/GIT, o també que 1.431 vots parlin d'igual a igual a qui ha obtingut 1.528 vots, després de la suma. Si el futur govern ha de ser un govern sòlid, més val que comencem per aquestes ètiques simples d'equiparació. Superat aquest punt la resta pot resultar més planera. Faig aquest comentari en resposta a un comentari rebut que he rebutjat per insultant en la forma, però interessant en la temàtica, que ara intento ampliar.


DAMADEI – Disseny i Materials Avançats com a Motor de la Innovació Europea.\nEstan connectats els sectors del disseny i dels materials avançats europeus?\nRaonament del projecte\nExisteixen diversos informes recents que demostren que les indústries creatives tenen un reconegut paper important i transformador en l’economia de la UE.\nSovint definim les indústries creatives com els principals motors de la innovació, i aquestes comprenen un potencial encara més gran. En aquest sentit, el disseny és una eina poderosa per a la innovació en els mercats nous o emergents, on un disseny fàcil d’utilitzar i atractiu és fonamental a l’hora de crear o d’entrar al mercat.\nTanmateix, continuen existint algunes barreres que obstaculitzen el ple desenvolupament d’aquest potencial. Una de les barreres que encara queden és la manca de coneixement sobre l’ús potencial dels materials avançats quan s’ha de dissenyar productes nous.\nEl projecte DAMADEI té l’objectiu d’augmentar la conscienciació dels dissenyadors i facilitar-los una experiència apropiada sobre com aprofitar aquestes grans oportunitats que els brinden els materials avançats.\nD’aquesta manera, el disseny podrà alliberar tot el seu potencial com a motor de la innovació i de la competitivitat europea.\n● Consolidar una infraestructura col·laborativa europea a llarg termini que realci la xarxa actual de socis mitjançant la implicació de les principals parts interessades en el sector del disseny europeu i dels materials avançats.\n● Identificar les necessitats, barreres i àrees comunes d’aplicació de tots dos sectors, com també desenvolupar la potencial interacció del disseny i dels materials avançats com a motors de la innovació europea.\n● Organitzar quatre tallers(Londres, Barcelona, Praga i Copenhaguen) per estimular els processos creatius mitjançant l’intercanvi de les millors pràctiques europees en dissenyi aplicant materials avançats.\n● Desenvolupar i implantar un pla de comunicació d’ampli abast.\n● Creació d’una xarxa permanent de parts interessades en el disseny europeu i els materials avançats.\n● Traçat d’un mapa dels sectors del disseny europeu i els materials avançats.\n● Investigació a fons de les interaccions entre disseny i materials avançats.\n● Identificació de les millors pràctiques europees per a aquestes interaccions.\n● Organització de quatre tallers innovadors sobre disseny i materials avançats a Londres, Copenhaguen, Praga i Barcelona, incloent-hi una exposició de materials avançats.\n● Creació d’una plataforma col·laborativa com a punt de trobada en línia per al disseny i els materials avançats.\n● Publicació de la principal conclusió del projecte.\n● Celebració d’un esdeveniment final de disseminació que coincideixi amb el FADFest de Barcelona.\nEl present projecte ha estat finançat amb el suport de la Comissió Europea. Aquesta publicació és responsabilitat exclusiva del seu autor.\nLa Comissió no és responsable de l’ús que pugui fer-se de la informació aquí difosa.


El meu món... t'agrada?: Reflexió del dissabte 18\nAvui dissabte 18 estem en la 3a Mostra d'Artesania i Tradicions de Bocairent. El nostre poble ja porta 3 anys amb aquesta proposta, i podríem ressaltar que és la única o de les úniques festes que no són de caràcter religiós. A Bocairent totes les festes són religioses (les festes de Moros i Cristians...San Agustí... San Jaume...), i amb aquesta fira tenim una festa laica, cosa que també esta molt bé. En aquesta fira es toquen molts temes tradicionals del nostre entorn i del voltant. Des del tema d'animals de granja fins a productes artesans i gastronòmics. Aquesta reflexió de hui va enfocada especialment a la gastronomia i a l'alimentació.\nLa societat actual viu amb un continuo estrès que moltes vegades no tenim gaire temps per a poder menjar, i es fa molt ús del menjar ràpid. Açò és un dels grans perjudicis de la nostra societat, perquè estem convertint-nos amb menjadors compulsius de menjars ràpids, pre-calentats, congelats,etc. Cosa que junt a un abús execiu pot produir malalties com l'obesitat, hipertensió, dialetes, colesterol, etc. perquè molts aliments “ràpids” porten molta grassa produint així conseqüències molt negatives per la nostra salut. Des de ben petits els xiquets caldria que menjaren com toca, menjant de tot i acostumant-los a tindre un hàbit amb el menjar que no es deuria variar per res. Hi ha que fer unes 5 menjades al dia: desdejuni (que és la menjada més important del dia), l’esmorzar, el dinar, el berenar i el sopar.\nDes de ací volem potenciar una dieta sana i posar empeny en els infants que si s'eduquen correctament tindran una alimentació correcta i aquestes bones costums, els acompanyaran al llarg de la seua vida. Aquesta reflexió es deguda al que ja he nomenat abans, al perjudici del menjar rapit, però sempre es pot menjar bé encara que no tinga'm temps. Hi ha que tornar a les receptes tradicionals dels nostres avis, que són molt positives per al cos humà. En els dies que no es puga fer el dinar el mateix dia per motius de temps, doncs es prepara uns dies abans i així tens un menjar sa i no fa falta passar per cap congelat ni res tan artificial. Així doncs, des del programa El Purgatori volem donar-vos ànims per a que s'esforceu en buscar una alimentació sana, que per a això tenim les tradicions gastronòmiques, i segur que si doneu una volteta per aquesta Mostra d'Artesania i Tradicions trobareu moltíssimes coses interessants per a una dieta sana!\nPublicat per Catbrass a 22:27\nTemes relacionats: El Purgatori, Ràdio, reflexions


La nova imatge de Kiko Matamoros ha provocat multitud de bromes | Mediaset\nEl nou aspecte de Kiko Matamoros torna a suscitar les bromes en xarxes\nper María Merino 23/09/2021 17:00h\nKiko Matamoros ha tornat aquests dies al seu lloc com a col·laborador a Sálvame. Ho ha fet després de passar unes vacances amb la seva parella, Marta López Álamo, a la ciutat mexicana de Tulum. Viatge en què ha desconnectat i s'ha oblidat dels seus conflictes amb companys del programa, com Carlota Corredera.\nA la seva tornada ha sorprès la seva serenitat en tot moment. Tot i això, si alguna cosa ha deixat sorprès el públic, ha sigut el seu notable canvi físic.\nHa agradat tan poc que les xarxes s'han omplert de mofes al respecte. Fins i tot algun famós presentador tampoc ha pogut evitar fer broma sobre la nova imatge del col·laborador.\nKiko Matamoros i la seva nova imatge que no deixa indiferent\nDe moment, el col·laborador de Sálvame no ha volgut dir si ha aprofitat les vacances per fer-se algun nou retoc estètic. El que és innegable es que està canviat i així li ho van manifestar els seus companys de programa. Va aparèixer més morè i el seu rostre delatava que estava diferent.\nJorge Javier Vázquez, per exemple, va fer broma al respecte dient: «Vens de l'hospital, no? Quina barbaritat!». Una pregunta que va treure el somriure a Kiko, que no va voler respondre.\nTot seguit, Lydia Lozano li va exposar: «Crec que t'has passat una mica amb el maquillatge».\nComentaris que no van obtenir resposta per part de Matamoros. Però els seus riures davant els mateixos van deixar clar que possiblement s'havia fet algun retoc.\n[Instagram] CUHY5pJMr-S [/ instagram]\nLes burles dels espectadors pel nou aspecte físic de Kiko\nMatamoros està encantat i orgullós de la seva imatge. Per aquest motiu no dubte a presumir del seu aspecte físic sempre que pot. És més, ha arribat a dir que, als seus 64 anys, està «boníssim».\nMalgrat tot, no tothom opina igual que ell. Bona mostra d'això és que les xarxes socials es van burlar del seu aspecte actual després de veure'l novament a Telecinco. Així, els espectadors van dir coses com «El retorn de la mòmia, àlies Matamoros».\nI en aquesta línia van publicar altres com «Quin esperpent de ser!» o «Impressiona la cara tan estranya que se li ha quedat. Per molt que pinti la carrosseria, si el motor està agarrotat, no funciona».\nPerò n'hi va haver altres més durs: «Per molt que es retoqui s'assembla a Fantomas» o «Està cada vegada pitjor i més estrany. Sembla un ninot sense vida». Sense oblidar aquest: «El proper especialista que el tracti que sigui un forense perquè té la mateixa mobilitat a la cara que un difunt».\nLes mofes de Buenafuente sobre Kiko Matamoros\nEl nou canvi físic de Kiko no ha passat inadvertit tampoc per als famosos. Per això, Andreu Buenafuente i Berto Romero ho han comentat. Al programa Nadie sabe nada és on no han pogut evitar riure.\nEl presentador ha dit: «L'altre dia estava en un hotel i posaven Sálvame. Sortia Matamoros. Tu has vist les últimes intervencions que s'ha fet? No podia deixar de mirar-lo».\n«Només esperava que l'enfoquessin perquè em sembla una obra d'art, s'ha quedat com cisellat. Hòstia. Li han deixat la boca perfecta, li han perfilat els llavis».\nA això ha afegit: «Això sí, sembla que no pot tancar els ulls». Un comentari que ha fet que Berto digués: «Així sembla que es fixa més. Si pot parpellejar ja està, perquè hidrata l'ull».\nI ha estat en aquest punt quan Andreu ha afegit: «Jo crec que si parpelleja, se li mou una natja. És clar, perquè se li ha tensat tot».\nÚltima hora Última hora Televisió Última hora Sálvame Última hora Kiko Matamoros


Bossa personalitzada parcel·la proveïdors - a l'engròs barats bossa Patch - OAJ tecnologia\nCasa > Producte > Patch de PVC > Bossa de parcel·la\nPedaços militars de PVC\nPersonalitat divertida fresca feta per pvc de patró militar suau per bag.High Quality Airsoft moral 3D goma plats pvc parches Descripció del producte CertificacióMés\nEmbossi els pegats de velcro de goma\nFàbrica de pegats de cautxú de silicona a l'engròs / parche de silicona suau 3d personalitzat patró de moral militar de PVC. Custom customized 3D logo pvc badge moral patch. Descripció del producte nostra certificacióMés\nRemolins Velcro de PVC\nAdaptat a totes les condicions meteorològiques. S'utilitza per a tot tipus de roba, roba esportiva, forces d'exèrcit i bosses. El servei de disseny també està disponible si es pot proporcionar un logotip original. Certificació...Més\nPeces de PVC petites\nEl pegat de PVC ---- és una gran alternativa a les etiquetes tradicionals de roba, sabates. Les etiquetes de goma i els pegats són excel·lents per a la seva durabilitat, llarga durada i són únics. Són forts i flexibles i sovint s'utilitzen en una àmplia...Més\n2017 Brodat personalitzat amb brodat personalitzat de disseny per a bosses de mà. Descripció del producte nostra certificacióMés\nPedaços de PVC No Mínim\nEtiquetes de pvc personalitzades atractives envirmental NO MOQ pegat de goma amb logotip personalitzat de preu de fàbrica. Paquets de prembroissatge promocionals personalitzats per a la confecció de peces a l'engròs amb un preu baix. ...Més\nDiferents patches de bandera de color velcro\nPeces de roba decoratives suaques de silicona personalitzades Pvcpatch de peces 3d amb enganxalls i enganxalls. 2018 brodat de brodat a l'engròs, parche personalitzat de brodats de disseny de moda personalitzats. Descripció del producte...Més\nParells Velcro Militar\nAdaptacions de barrets tàctics a mida.OEM Accepta la qualitat AAA de venda a l'aire lliure. Descripció del producte nostra certificacióMés\nÚltims patches de moral militar de disseny\nÚltim disseny per encàrrec de la bossa de la bossa de PVC en relleu. Crea el teu propi pegat de velcro molt popular. Oferim un temps de lliurament ràpid i un bon servei. Des del disseny fins a la mostra, només necessitem 1-2 dies laborables Descripció del...Més\nDivertits pegats de moral de PVC\nPaquet de brodats barats a alta qualitat amb brodats Patch.Funny parche per a la venda. Tenim el nostre avantatge: Compromís amb l'excel·lència, el millor equip i les més altes habilitats, Acepteu la personalització Entrega puntual, Preus competitius,...Més\nMarca d'OEM Logo pegats\nParcel·les de moral barats Venda personalitzada marca Logo calents per sabates. Àmpliament utilitzats per a la peça, jeans.bags, sabates, artwares, joguines, etc. de material elèctric. També podem dissenyar forma personalitzada. Si us plau Avísenos el material, mida, color,...Més\nParells de Velcro d'alta qualitat\nPedaç de pc d'alta qualitat. Bosses de parche de PVC suau transparents. Roba esportiva personalitzada pedaços de pvc no mínima. Descripció del producte nostra certificacióMés\nBenvinguts a la parcel·la a l'engròs barats bossa aquí. Com un dels proveïdors parcel·la bossa més professionals, també donem suport servei personalitzat. Per a més informació, contacti'ns ara.


Vés on el cor et porti: Es pot tenir més mala sort?\nJe je je... la neu et persegueix :)\n8 de març de 2010 a les 13:09\nEns has portat la neu ;)\nHoy cuando he visto la nieve por la ventana de casa he pensado "pobre Enkeli, viene a Bcn y nieva".\nCreo que nunca he tenido tantas ganas de primavera como este año y que conste que a mi el frío no me da miedo.\n8 de març de 2010 a les 17:21\nho havia comentat en un post anterior, que no pensessis des d'allà dalt que aquí teníem el típic hivern suavet mediterrani. Menys de 2 setmanes per a que arribi la primavera, i ja veus, nevant... només faltava això, tota la resta (fred, granissada, vent, pluja) ja l'hem passat. Això sí, aquest cop a mi no m'ha enganxat en moto, he optat per Renfe rodalies, que no deixa de ser un malson, però sense mullar-se ni haver de conduir amb mil ulls. Qui més qui menys per aquí, com que no té el teu bagatge nòrdic, està desitjant que arribi la primavera i deixar enrere tanta grisor. En fi, disfruta la teva tornada a casa. Per cert, crec que a mitjans dels 90 també va nevar, i que els 'ferrocates' del Vallès van quedar bloquejats.\nJo no recordo tanta neu al meu poble. Diuen per TV3 que l' última vegada que va caure tant va ser al 1986 però jo no ho recordo\n8 de març de 2010 a les 21:49\nEstamos malditos: El clima de Finlandia nos persigue cuando bajamos a España!\nLo jodido del tema es que a la mayoría de nuestros amigos les hace ilusión, mientras tú sólo buscas la pared más cercana para darte cabezazos...\nPero ánimo y disfruta dels calçots!!!\nAvui ja tens el sol solet tot per tu!!!!!\n9 de març de 2010 a les 11:27\nAhir va nevar, però avui està fent un dia magnífic i t'ha deixat un paisatge preciós per fotografiar i emportar-te, un paisatge ben diferent al de sempre!!\n9 de març de 2010 a les 18:39\n10 de març de 2010 a les 17:58\nConeixes finesos rossos a Barcelona? M'agradaria tenir un nòvio finés.


Uns 5.000 indignats protesten a Nova York contra els excessos de Wall Street\nMobilització rècord dels indignats nord-americans contra Wall Street. Unes 5.000 persones s'han manifestat al sud de Manhattan, a Nova York, amb el suport dels sindicats, ONGs i alguns representants demòcrates, en una demostració del creixent poder de convocatòria.\n06/10/2011 - 06.22 Actualitzat 06/10/2011 - 12.31\nLes marxes s'han reproduït en diferents ciutats dels Estats Units amb lemes a favor de fer pagar més impostos als rics i en contra de la cobdícia i la corrupció d'una minoria.\nEl moviment Ocupem Wall Street, que considera que l'actual sistema econòmica mundial exclou bona part de la societat, va començar formalment aquest dijous les seves activitats a Washington, a prop de la Casa Blanca.\nUns 5.000 indignats protesten contra els excessos de Wall Street


107114 - ANGLÈS\nDaniel Rissech Roig (drissech@tecnocampus.cat)\nAquesta assignatura introdueix l'estudiant al món dels videojocs i la seva terminologia en anglès. L'estudiant es prepara per al futur desenvolupament professional en anglès: tant amb comunicació escrita com oral. L'anglès és imprescindible per a qualsevol professional del sector dels videojocs. Fins i tot en empreses ubicades a Espanya, el treball es realitza en equips internacionals amb membres de diferents nacionalitats que utilitzen l'anglès com a llengua de comunicació en reunions, missatges de correu electrònic i comunicacions internes.\nEls estudiants hauran d'escriure textos relacionats amb els videojocs, desenvolupar el seu propi concepte de videojoc i presentar-lo davant la resta de la classe i gravar un Let 's Play Video amb comentaris, tot això en anglès. Tindran llibertat per triar el videojoc sobre el qual volen treballar.\nLa metodologia utilitzada serà l'aprenentatge a través d'exemples (learning by examples). Està demostrat que és el millor sistema en l'ensenyament d'idiomes. No s'utilitzaran llibres de text.\nTambé es realitzaran activitats addicionals per assimilar nou vocabulari, com la creació de glossaris, es visualitzaran i comentaran vídeos i documentals sobre el sector, i es realitzaran exercicis de gramàtica com fill the gaps, rephrasing, concordance, etc. Aquestes activitats realitzades a classe es comptabilitzaran en la mitjana final amb un valor del 20%. L'examen final tindrà un valor del 50% i els exercicis individuals o en grup realitzats durant l'assignatura tindran un valor del 30%. S'utilitzarà el sistema d'avaluació continua, és a dir, la nota final de l'alumne dependrà en gran mesura dels exercicis i activitats realitzats durant l'assignatura. No és possible aprovar aquesta assignatura presentant-se únicament a l'examen final.\nEn acabar l'assignatura l'estudiant assolirà un nivell d'anglès que li permetrà realitzar les activitats següents en aquest idioma:\nE1. Llegir, traduir i interpretar anàlisis de jocs (Reviews)\nE2. Redactar aquest tipus d'articles seguint el registre propi\nE3. Entendre el funcionament i l'estructura de la presentació en públic d'un projecte de videojoc (Game Concept Presentation)\nE4. Elaborar i dur a terme la presentació en públic d'un projecte de videojoc\nE5. Comprendre els conceptes generals del material audiovisual del sector\nE6. Comunicar-se en anglès de manera adequada a certes situacions quotidianes de la indústria dels videojocs\nE7. Realitzar un projecte d'expressió oral a través de l'enregistrament del Let’s Play d'un joc de lliure elecció\nE8. Conèixer el conceptes i la terminologia propis del sector per comunicar-se efectivament en entorns professionals\nE9. Entendre quines són les responsabilitats de cada equip en una empresa de desenvolupament de videojocs i saber quin és el nom de cada departament de l'estructura empresarial en anglès (designers, developers, data anaysts, testers, community managers, etc.)\nE10. Assimilar els processos i metodologies utilitzats a les empreses del sector i el seu nom en anglès, des de la fase inicial de creació del "concept art" fins a la fase final de proves de "testing" prèvies al llançament, i l'equilibrat i actualització del joc posteriors a la seva publicació.\nLa metodologia docent que es vol implementar és la d'aprenentatge mitjançant exemples (learning by examples), no s'utilitzaran llibres de text. A classe es farà una presentació i es comentaran de les activitats que l'alumne desenvoluparà més tard per compte propi. S'explicaran els conceptes més importants per tal d'assolir els objectius d'aprenentatge de l'assignatura.\nLes activitats estan pensades perquè s'assoleixin els objectius de forma incremental, és a dir, en cada activitat es presenten i treballen aspectes nous que ens serviran en totes les activitats futures. La dificultat del contingut i els materials anirà incrementant-se gradualment, començant per la comprensió lectora, per continuar amb l'expressió escrita, la comprensió oral i l'expressió oral.\nS'utilitzaran materials com a lectura critica d'anàlisis de jocs, vídeo-anàlisi de jocs, documentals sobre videojocs, gamificació, jocs tipus quiz, qüestionaris, conferències d'experts del sector, aprenentatge col·laboratiu, etc.\n1. Anàlisis de jocs (Game Reviews) - Comprensió lectora - Expressió escrita\nComprensió lectora d'articles de videojocs\nAssimilació de la part de gramàtica i fonètica bàsica que siguin pertinents\nFamiliarització amb la terminologia i l'estil utilitzats\nCapacitat d'adoptar una actitut crítica sobre les característiques específiques d'un joc\nMillora del nivell redaccional per realitzar aquest tipus d'escrits\n2. Presentació d'un projecte de videojoc (Game Concept Presentation) - Expressió oral\nRedacció i elaboració de la presentació d'un projecte de videojoc desenvolupat pels propis alumnes\nAssimilació de la terminologia i vocabulari relacionats amb el medi\nFamiliarització amb l'estil i el lèxic habitual emprat en aquest tipus de presentacions\nMillora del coneixement bàsic sobre com fer una presentació oral efectiva\nMillora de les habilitats escrites per tal d'elaborar un document de presentació, i de les habilitats orals per a la presentació\nDisseny d'art conceptual per incloure'l en la presentació (opcional)\nDisseny de nivells i personatges per incloure'ls en la presentació (opcional)\nDesenvolupament i explicació de la història del joc, les seves mecàniques, etc.\nCapacitat per definir i explicar la història del joc, el gènere, les mecàniques, els personatges, el sistema de monetització, etc.\nCapacitat per respondre a les preguntes que puguin tenir la resta d'alumnes en finalitzar la presentació\n3. Entrevistes/Documentals del sector - Comprensió oral\nComprensió de continguts audiovisuals\nFamiliarització amb la terminologia més comuna a la indústria dels videojocs\nConeixement de la gramàtica i el vocabulari per poder comunicar-se d'una manera eficaç en certes situacions quotidianes i pròpies del sector\nPercepció de la realitat laboral de la indústria dels videojocs\n4. Let’s Play (LP) i altre material audiovisual - Comprensió oral - Expressió oral\nComprensió oral de diferents vídeos informals publicats per jugadors a YouTube sobre partides de jocs en directe i comentades simultàniament (Let's Play)\nFamiliarització amb un contexte menys convencional i comparació amb els estils que trobem a les guies o reviews de jocs\nAssimilació de bromes i terminologia més informal: ingredients essencials per fer un LP viral\nAssimilació de la gramàtica i el vocabulari necessaris per poder realitzar i publicar aquest tipus de gravació\nAssimilació dels coneixements tècnics i ús del programari necessari per gravar i publicar el vídeo a Internet\nA1. Lectura i anàlisi de reviews reals - Comprensió lectora - (Evidència dels resultats d’aprenentatge E1 i E8)\nLectura conjunta a classe d'anàlisis de jocs reals publicats a diversos medis en línia. Accés als articles a través d'Internet i anàlisi posterior amb explicacions gramaticals i terminològiques que permetran la comprensió dels conceptes.\nObjectius de l'activitat\nEn finalitzar l'activitat, l'estudiant ha de ser capaç de realitzar les activitats següents en anglès:\nLlegir, interpretar i comprendre correctament anàlisis de jocs\nAssimilar la gramàtica i el vocabulari explicats a classe\nConèixer i saber utilitzar les eines principals que faciliten la comprensió del text, com diccionaris en línia, recerques, Wikipedia, etc.\nL'assistència i participació a classe són vitals per poder superar amb èxit aquesta activitat.\nAquesta activitat fa mitjana en l'avaluació d'activitats realitzades a classe, la qual comporta globalment un 20% de la nota final.\nA2. Entrega d'un anàlisi (crítica) original - Expressió escrita - (Evidència del resultat d’aprenentatge E2)\nPresentació d'un anàlisi original i complet d'un joc de lliure elecció que demostri tots els coneixements assimilats d'aquest contingut.\nTots els exemples d'anàlisi que haurem treballat conjuntament, incloent material de referència, terminologia, guia d'estil/registre, etc.\nRedactar de manera comprensible i creativa l'anàlisi d'un joc\nCal entregar un anàlisi complet seguint les pautes d'aquest tipus de documents amb un mínim de 500 paraules. Els errors ortogràfics o gramaticals greus es penalitzaran amb -0,5 punts.\nAquesta activitat fa mitjana en l'avaluació de treballs individuals o en grup, la qual comporta globalment un 30% de la nota final.\nA3. Presentació d'un projecte de videojoc (Game Concept Presentation) - Expressió oral - (Evidència dels resultats d’aprenentatge E2 i E4)\nDesenvolupament i creació d'un projecte de videojoc emprant PowerPoint, Google Slides, Prezi.com o altre programa similar, i presentació del projecte a l'aula davant la resta d'alumnes. Els estudiants poden incloure imatges, art conceptual i qualsevol altre contingut creat per ells mateixos per tal d'elaborar el document de presentació. La puntuació final d'aquest exercici estarà basada en la presentació (no en el document PowerPoint) incloent-hi criteris com les capacitats a l'hora de parlar en públic, l'ús de la llengua anglesa, el vocabulari, la pronunciació, la capacitat de connectar amb el públic, mantenir la seva atenció i explicar els conceptes amb claredat. En finalitzar la presentació es realitzarà una ronda de preguntes oberta a tots els alumnes.\nDur a terme una presentació efectiva on s'exposi un projecte de videojoc desenvolupat pel propi estudiant\nUtilitzar PowerPoint o altres programes semblants per tal de guiar el seu discurs\nDefinir els conceptes principals d'un videojoc (la història, els personatges, les mecàniques del joc, la monetització, el públic objectiu, etc.)\nRespondre a les preguntes i dubtes sobre el joc que puguin tenir de la resta d'alumnes\nA4. Visualització i comentari d'entrevistes/documentals sobre referents del sector - Comprensió oral - (Evidència dels resultats d’aprenentatge E5, E8, E9 i E10)\nVisualització i anàlisis d'entrevistes/documentals sobre referents del sector dels videojocs, com Indie Game, càpsules de vídeo d'Extra Credits, Core-A Gaming, etc.\nComprendre programes audiovisuals de referència del sector dels videojocs amb facilitat\nA5. Activitats addicionals de comprensió i expressió oral - (Evidència dels resultats d’aprenentatge E5 i E6)\nEs realitzaran diverses activitats de preguntes, gamificació, qüestionaris, jocs de tipus quiz, etc. per que els alumnes puguin demostrar que han assimilat els continguts audiovisuals que haurem vist a classe. Els alumnes treballaran en grup i tindran la possibilitat de consultar i aprendre dels seus companys.\nEntendre material audiovisual i expressar-se fàcilment, fent ús de la terminologia pròpia de la indústria i de manera comprensible\nAquesta activitat fa promig en l'avaluació d'activitats realitzades a classe, la qual comporta globalment un 20% de la nota final.\nA6. Visualització de Let’s Plays - Comprensió oral - (Evidència dels resultats d’aprenentatge E5 i E8)\nVisualització i anàlisis dels Let's Play més populars que podem trobar ara mateix a la xarxa. Accés a Let's Play a través d'Internet, així com més recursos i explicacions gramaticals que facilitaran la comprensió d'aquests vídeos.\nVisualitzar sense dificultat de comprensió aquest tipus de contingut i altres materials audiovisuals del sector dels videojocs\nA7. Creació d'un Let's Play original - Expressió oral - (Evidència dels resultats d’aprenentatge E6 i E7)\nGravar un vídeo propi de manera individual o en grups (4 persones com a màxim) seguint l'estil dels Let's Play que haurem treballat conjuntament. Cal facilitar l'enllaç del vídeo ja publicat a YouTube, Vimeo o una altra plataforma de vídeo de 5 minuts de durada com a mínim.\nRealitzar un Let's Play original, divertit i dinàmic seguint les pautes de registre i terminologia proporcionades a classe amb els coneixements tècnics necessaris per al seu enregistrament i publicació a Internet\nA8. Examen final - (Evidència de tots els resultats d’aprenentatge)\nEs realitzarà un únic examen final on s'avaluaran els coneixements adquirits en totes les activitats. Aquesta prova consta d'una part amb qüestions sobre terminologia o continguts gramaticals que haurem explicat a classe, i un conjunt d'exercicis de lectura, escriptura i comprensió oral. L'estudiant disposa de 2 hores per a la realització de la prova que tindrà lloc dintre del període d'exàmens determinat per la Direcció d'Estudis. Es considera necessària una dedicació addicional de 6 hores d'aprenentatge autònom per preparar l'examen. Un cop realitzada la prova, el professor publicarà la resolució.\nDemostrar el seu coneixement de tots els continguts explicats a classe\nEl resultat de l'activitat s'incorporarà a la nota de l'assignatura amb un valor global del 50% de la nota final.\n- El professor presentarà un enunciat per a cada activitat i els criteris d'avaluació o rúbriques.\n- El professor informarà de les dates i format del lliurament de cada activitat.\nLa nota final del curs s'obtindrà de la següent ponderació:\nA1. Exercici a classe: Lectura i anàlisi de reviews reals 5%\nA2. Exercici a casa: Entrega d'un anàlisi (crítica) original 10%\nA3. Exercici a casa: Presentació d'un projecte de videojoc (Game Concept Presentation) 10%\nA4. Exercici a classe: Visualització i comentari d'entrevistes/documentals sobre referents del sector 5%\nA5. Exercici a classe: Activitats addicionals de comprensió i expressió oral 5%\nA6. Exercici a classe: Visualització de Let’s Plays 5%\nA7. Exercici a casa: Creació d'un Let's Play original 10%\nA8. Examen final 50%\nNota Final = A1 x 0.05 + A2 x 0.10 + A3 x 0.10 + A4 x 0.05 + A5 x 0.05 + A6 x 0.05 + A7 x 0.10 + A8 x 0.50\nLa nota del examen final haurà de ser igual o superior a 5 (sobre 10) per poder fer mitjana amb la nota final. En cas de no arribar a una qualificació de 5 a l'examen, l'assignatura quedarà suspesa sense calcular la mitjana amb la resta d'activitats.\nPenalitzacions de treballs escrits presentats: plagis totals o parcials, faltes d'ortografia explicades a classe, no utilitzar o no aplicar correctament el corrector ortogràfic, presentacions de treballs amb retard, no seguir les instruccions dels treballs prèviament establertes.\nL'examen final i l'examen de recuperació es realitzaran en les dates establertes pel Cap d'Estudis.\nUna activitat no entregada o lliurada amb retard i sense justificació (citació judicial o assumpte mèdic) compta com un 0.\nÉs responsabilitat de l’alumne evitar el plagi en totes les seves formes. En el cas de detectar un plagi, al marge del seu abast, l'activitat es qualificarà amb una nota de 0. A més, el professor comunicarà a la Cap d’Estudis la situació per a que es prenguin mesures aplicables en matèria de règim sancionador.\nSi en acabar l'assignatura l'estudiant no ha obtingut una NFinal igual o superior a 5 (sobre 10) podrà presentar-se a un examen de recuperació en les dates que determini el cap d'estudis i presentar qualsevol dels tres treballs que no hagués presentat en el termini estipulat (activitats 2, 3 i 7). Les activitats realitzades a classe no podran recuperar-se, només es permetrà el lliurament de treballs realitzats a casa no presentats, els treballs presentats no podran tornar a realitzar-se i la nota de l'examen de recuperació farà mitjana amb tots ells amb els mateixos percentatges.\nLa llengua vehicular i única d'aquesta matèria serà l'anglès, i s'utilitzarà obligatòriament tant per impartir les classes com per participar a classe i realitzar les activitats exigides sense excepció. També s'utilitzarà per a qualsevol comunicació escrita amb el professor, tant per correu electrònic com per qualsevol altre mitjà. Es podrà penalitzar l'ús reiterat i intencional d'un altre idioma.\nAnthropy, Anna and Clark, Naomi (2014) . Exploring the Foundational Principles Behind Good Game Design. Addison-Wesley Professional\nGuía per fer la presentació d'un concepte de videojoc\nGuía per grabar un Let's Play Video\nGuía per redactar l'análisi d'un videojoc\nHewings, M. (2005). Advanced grammar in use: a self-study reference and practice book for advanced learners of English; with answers. Ernst Klett Sprachen.\nSkolnick, Evan (2014). Video Game Storytelling. Berkeley: Watson-Guptill Publications.